Berhaneyesus Demerew Souraphiel ble født Tchela Claka, nær Harar i Etiopia. Han gikk på offentlige skoler og på skoler drevet av Den etiopisk-ortodokse tewahedokirke, og deretter på skoler ledet av kapusinere og De La Salle-brødre. Han begynte på lazaristenes småseminar i 1963. Han studerte på presteseminaret Makanissa fra 1968, og studerte også teologi på King's College London.